CELEX: 62012CN0441
Language: et
Date: 2012-10-03 00:00:00
Title: Kohtuasi C-441/12: Eelotsusetaotlus, mille on esitanud Hoge Raad der Nederlanden (Madalmaad) 3. oktoobril 2012 — Almer Beheer BV jt. versus Van den Dungen Vastgoed BV jt

12.1.2013   
            
            
               ET
            
            
               Euroopa Liidu Teataja
            
            
               C 9/29
            
         Eelotsusetaotlus, mille on esitanud Hoge Raad der Nederlanden (Madalmaad) 3. oktoobril 2012 — Almer Beheer BV jt. versus Van den Dungen Vastgoed BV jt
   (Kohtuasi C-441/12)
   2013/C 9/48
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitajad: Almer Beheer BV jt
   
      Vastustajad kassatsioonimenetluses: Van den Dungen Vastgoed BV jt
   
      Eelotsuse küsimused
   
   
               1.
            
            
               Kas direktiivi 2003/71 (1) artikli 3 lõiget 1 tuleb tõlgendada nii, et selles direktiivis sätestatud prospekti avaldamise kohustus kehtib põhimõtteliselt (s.t välja arvatud direktiivis teatud puhuks ette nähtud vabastused ja erandid) ka väärtpaberite sundmüügile?
            
         
               2.
            
            
               
                           a)
                        
                        
                           Kui vastus esimesele küsimusele on jaatav: kas mõistet „pakkumise koguväärtus” direktiivi 2003/71 artikli 1 lõike 2 punkti h tähenduses tuleb sellisel juhul tõlgendada nii, et väärtpaberite sundmüügi korral tuleb lähtuda sellise müügi eripära arvesse võttes mõistlikult oodatava tulemi väärtusest, isegi kui mõistlikult oodatav tulem on majanduslikust väärtusest tunduvalt väiksem?
                        
                     
                           b)
                        
                        
                           Kui vastus esimesele küsimusele on jaatav, teisele küsimusele aga eitav: kuidas tuleb sellisel juhul, eelkõige väärtpaberite sundmüügi korral tõlgendada mõistet „pakkumise koguväärtus” direktiivi 2003/71 artikli 1 lõike 2 punkti h tähenduses?
                        
                     
         
      (1)  Euroopa Parlamendi ja nõukogu 4. novembri 2003. aasta direktiiv 2003/71/EÜ väärtpaberite üldsusele pakkumisel või kauplemisele lubamisel avaldatava prospekti kohta (ELT L 345, lk 64; ELT eriväljaanne 06/06, lk 356).